Dec 01,2017
సర్కారు సంస్కరణలకు అంతం లేదు!
న్యూఢిల్లీ: దేశాన్ని ప్రగతి పథంలో నడిపించేందుకు అవసరమైన సంస్కరణల విషయంలో తమ ప్రభుత్వం రాజీపడే ప్రసక్తే లేదని ఆర్థిక మంత్రి అరుణ్‌ జైట్లీ అన్నారు. గురువారం హిందుస్థాన్‌ టైమ్స్‌ లీడర్‌షిఫ్‌ సదస్సులో ఆయన పాల్గొని మాట్లాడుతూ మోదీ ప్రభుత్వం తీసుకొస్తున్న నిర్మాణాత్మక సంస్కరణలకు ముగింపనదే ఉండదని ఆయన పేర్కొన్నారు. పది శాతం వృద్ధి రేటును సాధించడం సవాళ్లతో కూడుకున్న పనేనని అన్నారు. 'గత మూడేళ్లుగా దేవ జీడీపీ వ ద్ధి 7-9శాతంగా నమోదు అవుతూ వస్తోందని అన్నారు. అయితే 10 శాతం వద్ధి సాధించడమనేది అతిపెద్ద సవాలేనని పేర్కొన్నారు. ఇది ఒక్క దేశీయ పరిణామాలపైనే కాకుండా అంతర్జాతీయ పరిస్థితులపై కూడా ఆధారపడి ఉంటుంది' అని ఆయన తెలిపారు. భవిష్యత్‌లో పన్ను విధానాల్లో మార్పులు దేశ ఆదాయంపై ఆధారపడి ఉంటుందన్నారు. జీఎస్టీ విషయమై జైట్లీ ఈ వేదికపై మాట్లాడుతూ 12శాతం, 18శాతం పన్ను శ్లాబులను విలీనం చేసే సంకేతాలిచ్చారు.
మీ స్నేహితులకు రికమెండ్ చెయ్యండి